कैबिनेट मंत्री पारसनाथ यादव ने कहा कि बालिका शिक्षा से पूरा समाज प्रकाशित होता है। कहा कि क्षेत्र में बालिका विद्यालय खोलना अच्छी सोच है। बालिका शिक्षा को हर स्तर पर बढ़ावा दिया जाना चाहिए। बेसिक शिक्षामंत्री मसीम अहमद ने कहा कि उर्दू को रोजी रोटी से जोड़ने से प्रयास किया जा रहा है। उर्दू विद्यालयों को मान्यता में भी काफी राहत दी गई है। अब उर्दू भाषा के साथ कोई भेदभाव नहीं होगा। बच्चे आसानी से कहीं भी रहकर शिक्षा ग्रहण कर सकेंगे। समाज के लोग जागरूक हो रहे हैं। इसकारण लोगों में किसी जाति धर्म के प्रति दुराव नहीं रह गया है। इससे पूर्व उपस्थित लोगों ने मंत्री को माल्यार्पण कर स्वागत किया। इस मौके पर जावेद अहमद, मन्नान अबमद, परवेज आलम भुट्टो, मोहम्मद हसन पीजी कालेज केप्राचार्य डा. अब्दुल कादिर, रियाजुलहक, डा. परवेज, मौलवी मोहम्मद शाहिद, मुफ्ती सुहेल, मुफ्ती अब्दुलवजूद, मोहम्मद खालिद, मोहम्मद अहमद नंदवी आदि मौजूद थे। संचालन मौलाना इस्माईल ने की।